**FISA MASURII M 4.2**

**Denumirea masurii:** **Incurajarea micilor intreprinzatori rurali**

**CODUL Masurii: M 4.2**

**Masura / DI: M 4.2 / 6A**

**Tipul masurii: X** **INVESTITII**

□ SERVICII

 □ SPRIJIN FORFETAR

**1.Descrierea generala a masurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL**

La nivelul teritoriului GAL Stefan cel Mare activitatile de productie si servicii nu sunt dezvoltate in masura potentialului care exista, iar majoritatea populatiei este dependenta de activitatile din agricultura.

Dezvoltarea micro-intreprinderilor este recunoscuta ca fiind sursa cea mai semnificativa de creare de locuri de munca /obtinere de venituri in spatiul rural, atat pentru economiile deja dezvoltate cat si pentru cele in curs de dezvoltare.

Masura 4.2 urmareste sa stimuleze mediul de afaceri din teritoriul GAL, contribuind astfel la dezvoltarea activitatilor non-agricole existente, care sa conduca la crearea de locuri de munca, cresterea veniturile populatiei.

De asemenea, sunt vizati fermierii sau membrii gospodariilor lor agricole care doresc sa-si diversifice activitatile economice prin practicarea de activitati non-agricole in vederea cresterii veniturilor si crearii de alternative ocupationale.

**Obiectiv de dezvoltare rurala:** Dezvoltarea durabila a economiei rurale prin incurajarea activitatilor non-agricole, in scopul cresterii numarului de locuri de munca si a veniturilor aditionale.

**Obiective specifice ale masurii:** Crearea si mentinerea locurilor de munca in spatiul rural;Cresterea valorii adaugate in activitati non-agricole si de turism;Diversificarea serviciilor pentru populatia rurala prestate de catre micro-intreprinderi; Imbunatatirea si diversificarea infrastructurii si serviciilor turistice.

**Masura contribuie la prioritatea prevazuta la art. 5, Reg. (UE) nr. 1305/2013: P6** — Promovarea incluziunii sociale, a reducerii saraciei si a dezvoltarii economice in zonele rurale

**Masura corespunde obiectivelor art. 19 din Reg. (UE) nr. 1305/2013.**

**Masura contribuie la Domeniul de interventie:** 6A. Facilitarea diversificarii, a infiintarii si a dezvoltarii de intreprinderi mici, precum si crearea de locuri de munca (*Art. 5, al. 6, lit. a din Reg. (UE) nr. 1305/2013*).

**Masura contribuie la obiectivele transversale ale Reg. (UE) nr. 1305/2013:** mediu, clima si inovare, in conformitate cu art. 5, Reg. (UE) nr. 1305/2013).

**Complementaritatea cu alte masuri din SDL**: M2.1 / 2A; M 2.3 / 2B.

**Sinergia cu alte masuri din SDL:** M 4.1, M 4.3, M 4.4, M 4.5 (DI 6A, 6B)**.**

**2. Valoarea adaugata a masurii**

Luand in considerare elementele analizei SWOT, care identifica la nivelul GAL Stefan cel Mare o nevoie accentuata de infiintare si dezvoltare a micilor intreprinderi, dezvoltarea activitatilor non-agricole pentru o evolutie pozitiva a economiei locale.

Masura 4.2 contribuie astfel la:

* cresterea calitatii serviciilor/produselor pentru populatie sau ale altor activitati economice non-agricole din teritoriul GAL Stefan cel Mare;
* utilizarea inovarii si a noilor tehnologii in activitatile non-agricole;
* crearea/mentinerea locurilor de munca.

Finantarea proiectelor prin masura propusa va urmari sa ofere cat mai multor beneficiari sansa de a se dezvolta economic, iar in subsidiar se va aduce contributie dezvoltarii economice locale si, pe termen lung, va duce la eliminarea teritoriului din categoria zonelor sarace (CS 1.2), impactul fiind unul general si esential. De aceea, masura se diferentiaza de masurile similare existente in PNDR 2014 - 2020, propunand criterii de selectie care sa sprijine intiativele tinerilor antreprenori de a valorifica identitatea regionala prin reteaua de intreprinderi finantate in cadrul acestei masuri si transformarii acestora in locatii de referinta pentru teritoriul GAL, precum si prin includerea acestora in circuitele educationale si turistice din teritoriul GAL. De asemenea, masura va stimula beneficiarii acesteia sa isi valorifice productia non-agricola prin retelele de promovare create la nivel de GAL sau alte forme de promovare si valorizare a identitatii regionale din teritoriul GAL, inclusiv prin includerea tuturor proiectelor finantate in cataloage de prezentare sau alte forme de promovare fizica sau in mediul online.

**3. Trimiteri la alte acte legislative**

* Recomandarea 2003/361/CE din 6 mai 2003 privind definirea micro-intreprinderilor si a intreprinderilor mici si mijlocii;
* R (UE) nr. 1407/2013 privind aplicarea art. 107 si 108 din Tratatul privind functionarea Uniunii Europene referitor la ajutoarele de minimis;
* Comunicarea Comisiei nr. 2008/C155/02 cu privire la aplicarea art. 87 si 88 din Tratatul CE privind ajutoarele de stat sub forma de garantii;
* Comunicarea Comisiei nr. 2008/C14/02 cu privire la revizuirea metodei de stabilire a ratelor de referinta si de actualizare;
* Linii directoare comunitare privind ajutorul de stat pentru salvarea si restructurarea intreprinderilor aflate in dificultate;
* Ordonanta de urgenta nr. 44/2008 privind desfasurarea activitatilor economice de catre persoanele fizice autorizate, intreprinderile individuale si intreprinderile familiale cu modificarile si completarile ulterioare.
* Ordonanta de Urgenta nr. 142/2008 privind aprobarea Planului de amenajare a teritoriului national.

**4. Beneficiari directi/indirecti (grup tinta)**

Beneficiarii directi:

* Micro‐intreprinderi si intreprinderi neagricole mici existente și nou-înfiinţate (start-up) din teritoriul GAL;
* Fermieri sau membrii unor gospodarii agricole care isi diversifica activitatea de baza agricola prin dezvoltarea unei activitati non-agricole in zona rurala in cadrul intreprinderii deja existente incadrabile in microintreprinderi si intreprinderi mici, cu exceptia persoanelor fizice neautorizate.

Beneficiarii indirecti:

* Persoanele pentru care se creeaza locuri de munca;
* Populatia care va beneficia de diversitatea si calitatea crescuta a serviciilor/produselor.

**5. Tip de sprijin**

* Rambursarea costurilor eligibile suportate si platite efectiv;
* Plati in avans, cu conditia constituirii unei garantii bancare corespunzatoare procentului de 100% din valoarea avansului, in conformitate cu art. 45 (4) si art. 63 ale Reg. (UE) nr. 1305/2013.

**6. Tipuri de actiuni eligibile si neeligibile**

Actiuni eligibile:

Tipuri de operațiuni eligibile:

* Investitii pentru producerea si comercializarea produselor non-agricole, cum ar fi:
* fabricarea produselor textile, imbracaminte, articole de marochinarie, articole de hartie si carton;
* fabricarea produselor chimice, farmaceutice;
* activitati de prelucrare a produselor lemnoase;
* industrie metalurgica, fabricare de constructii metalice, masini, utilaje si echipamente;
* fabricare produse electrice, electronice;
* Investitii pentru activitati mestesugaresti, cum ar fi:
* activitati de artizanat si alte activitati traditionale non-agricole (olarit, brodat, prelucrarea manuala a fierului, lanii, lemnului, pielii etc.)
* Investitii legate de furnizarea de servicii, cum ar fi:
* Servicii medicale, sociale, sanitar-veterinare;
* Servicii de reparatii masini, unelte, obiecte casnice;
* Servicii de consultanta, contabilitate, juridice, audit;
* Activitati de servicii in tehnologia informatiei si servicii informatice;
* Servicii tehnice, administrative, etc.

* Investitii pentru infrastructura in unitatile de primire turistica de tip agro-turistic, proiecte de activitati de agrement si alimentatie publica - doar pentru cele care promoveaza identitatea regionala din GAL);
* Investitii pentru productia de combustibil din biomasa (ex.: fabricare de peleti si brichete) in vederea comercializarii;

**Tipuri de costuri eligibile:**

-Construcţia, extinderea și/sau modernizarea și dotarea clădirilor pentru efectuarea activităţilor vizate prin proiect, dotarea aferentã cu echipamente, utilaje noi;

-Achiziţionarea și costurile de instalare, inclusiv în leasing de utilaje, instalaţii și echipamente noi;

-Investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci;

Tipurile de operaţiuni şi cheltuieli eligibile vor fi în conformitate cu Lista codurilor CAEN eligibile pentru finanţare în cadrul Mãsurii 4.2, care va constitui Anexã la Ghidul solicitantului.

Actiuni neeligibile:

* Prestarea de servicii agricole;
* Productia de electricitate din biomasa ca si activitate economica.
* Achiziţionarea de utilaje şi echipamente agricole, în conformitate cu Clasificarea Activităților din Economia Națională;
* Cheltuieli neeligibile generale, conform prevederilor din Cap. 8.1 din PNDR;
* Procesarea şi comercializarea produselor prevazute în Anexa I din Tratat;

**7. Conditii de eligibilitate**

* Solicitantul trebuie să se încadreze în categoria beneficiarilor eligibili.
* Investitia trebuie sa se incadreze in cel putin unul din tipurile de sprijin prevazute prin masura, respectiv investiții non-agricole;
* Solicitantul trebuie sa isi desfasoare activitatea aferenta investitiei finantate in teritoriul GAL;
* Solicitantul trebuie sa demonstreze capacitatea de a asigura cofinantarea investitiei;
* Viabilitatea economica a investitiei trebuie sa fie demonstrata pe baza prezentarii unei documentatii tehnico-economice;
* Intreprinderea nu trebuie sa fie in dificultate in conformitate cu liniile directoare privind ajutorul de stat pentru salvarea si restructurarea intreprinderilor in dificultate;
* Beneficiarul trebuie sa dovedeasca dreptul de proprietate asupra terenului pe care urmeaza sa realizeze investitia sau dreptul de folosinta pe o perioada de cel putin 10 ani;
* In cazul investitiilor in agro-turism, beneficiarul/membrul gospodariei agricole trebuie sa desfasoare o activitate agricola in momentul aplicarii;
* Structurile de primire turistice rurale vor fi in conformitate cu normele de clasificare prevazute in legislatia nationala in vigoare;
* Beneficiarii isi propun prin studiul de fezabilitate crearea unor produse/oferirea de servicii care sa contribuie la crearea identitatii regionale date de prezenta intreprinderii pe teritoriul GAL Stefan cel Mare;
* Beneficiarii isi propun includerea intreprinderii ca locatie de referinta pentru teritoriul GAL si includerea acesteia in circuitele educationale si turistice din teritoriul GAL;
* Beneficiarii isi dau acceptul pentru includerea intreprinderii si produselor/serviciilor acesteia in cataloage de prezentare sau alte forme de promovare fizica sau in mediul online realizate de GAL prin intermediul altor masuri.
* Suma nerambursabila acordata va respecta conditia crearii de noi locuri de munca astfel:

 Pentru 40.000 Euro sprijin nerambursabil = minim 1 loc de munca nou creat;

 Pentru 80.000 euro sprijin nerambursabil =minim 2 locuri de munca nou create;

 Pentru 100.000 euro si peste =minim 3 locuri de munca nou create.

* Investitia va fi precedata de o evaluare a impactului preconizat asupra mediului si daca aceasta poate avea efecte negative asupra mediului, in conformitate cu legislatia in vigoare mentionata in capitolul 8.1.

**8. Criterii de selectie**

* Solicitantul nu a mai beneficiat de sprijin din alte fonduri comunitare pentru investitii similare in ultimii 3 ani;
* Solicitantul are prevăzut în studiul de fezabilitate componente inovative sau de protectie a mediului;
* Proiecte derulate de femei/tineri cu varsta pana in 40 de ani la data depunerii proiectului;
* Proiecte care au in componenta si investitii de producere a energiei din surse regenerabile utilizate in scopul desfasurarii activitatii turistice;
* Proiectele care promoveaza activitati mestesugaresti, de artizanat;
* Proiecte care prevad prin activitatea propusa pastrarea si promovarea culturii traditionale prin achizitionarea de obiecte certificate ca fiind produse traditionale de marca, in vederea amenajarii structurilor de primire turistice.

**9. Sume (aplicabile) si rata sprijinului**

* Sprijinul public nerambursabil va respecta prevederile Reg. (UE) 1407/2013 cu privire la sprijinul de minimis si nu va depasi 200.000 de euro/beneficiar pe 3 ani fiscali;
* Intensitatea sprijinului public nerambursabil este de 90% din valoarea elibigibilă a investiției. În cazul transporturilor plafonul maxim al sprjijunului nerambursabil este de 100.000 euro/beneficiar pe 3 ani fiscali.
* Valoarea sprijinului nerambursabil este cuprinsă intre minim 10.000 Euro si maxim 136.089,09 Euro.

**10. Indicatori de monitorizare**

* Numarul de locuri de munca create;
* Numar total de intreprinderi sprijinite;
* Numarul de proiecte ce au componente inovative sau de protectie a mediului.